Hamess Rodrigess

Hamess Davids Rodrigess Ruvio (; dzimis ) ir Kolumbijas futbolists, spēlē pussarga pozīcijā, Kolumbijas futbola izlases dalībnieks. Kopš 2026. gada Rodrigess spēlē ASV augstākās futbola līgas komandā Minnesota United.

Karjeru sācis dzimtās Kolumbijas klubā Envigado F.C., pēc tam spēlējis Argentīnas klubā Club Atlético Banfield, ar ko kļuva par Argentīnas čempionu. 2010. gadā uzsāka karjeru Eiropā, pirmos trīs gadus aizvadīja Portugāles klubā Porto, ar ko trīs reizes kļuva par Portugāles čempionu un vienu reizi izcīnīja uzvaru Eiropas līgā. Pēc tam no 2013. līdz 2014. gadam spēlējis Francijas līgas klubā AS Monaco. 2014. gadā pievienojies Spānijas līgas klubam Madrides "Real". Tur viņš izcīnīja divus La Liga čempionu titulus, kā arī divus UEFA Čempionu līgas trofejas. No 2017. līdz 2019. gadam Rodrigess tika izīrēts Vācijas Bundeslīgas komandai Minhenes "Bayern", kur viņš abās sezonās kļuva par Vācijas čempionu. 2020. gadā pievienojies Anglijas Premjerlīgas komandai Everton, kur viņš pavadīja vienu sezonu. Nākamo sezonu Rodrigess pavadīja Kataras Zvaigžņu līgas komandā Al-Rayyan, bet pēc tam sezonu pavadījis Grieķijas Superlīgas komandā Olympiacos. Vēlāk spēlējis arī Brazīlijas komandā São Paulo un Spānijas komandā Rayo Vallecano.

Kolumbijas izlasē spēlē kopš 2011. gada. Pārstāvējis izlasi , kur bija turnīra rezultatīvākais spēlētājs ar 6 vārtiem. Spēlēja arī 2018. gada FIFA Pasaules kausa finālturnīrā.

 Sasniegumi 
Porto

 Portugāles Premjerlīga: 2010–11, 2011–12, 2012–13
 Portugāles kauss futbolā: 2010, 2011
 Supertaça Cândido de Oliveira: 2012
 UEFA Eiropas līga: 2010–11

Real Madrid

 Spānijas La Liga: 2016–17, 2019–20
 Spānijas Superkauss: 2019–20
 UEFA Čempionu līga: 2015–16, 2016–17
 UEFA Superkauss: 2014, 2016
 FIFA Klubu Pasaules kauss: 2014, 2016

Bayern Munich

 Vācijas Bundeslīga: 2017–18, 2018–19
 DFB Pokal: 2018–19
São Paulo

 Copa do Brasil: 2023

Individuālie sasniegumi

 AS Monaco gada labākais spēlētājs: 2013–14
 La Liga labākais pussargs: 2014–15

 Ārējās saites 

Kategorija:1991. gadā dzimušie
Kategorija:Kolumbijas futbolisti
Kategorija:Kolumbijas izlases futbolisti
Kategorija:2014. gada FIFA Pasaules kausa spēlētāji
Kategorija:2018. gada FIFA Pasaules kausa spēlētāji
Kategorija:FC Porto spēlētāji
Kategorija:AS Monaco FC spēlētāji
Kategorija:Madrides "Real" spēlētāji
Kategorija:Minhenes "Bayern" spēlētāji
Kategorija:Everton F.C. spēlētāji
Kategorija:UEFA Čempionu līgas uzvarētāji
Kategorija:Pirejas "Olympiacos" spēlētāji
Kategorija:Club Atlético Banfield spēlētāji
Kategorija:Al-Rayyan SC spēlētāji
Kategorija:Rayo Vallecano spēlētāji
Kategorija:Club León spēlētāji
Kategorija:Minesotas "United" spēlētāji